google/wiki40b huggingface dataset:
Planet Mu

Planet Mu er et plateselskap som gir ut elektronisk musikk, startet i 1995 som et underselskap av Virgin Records av Mike Paradinas. Selskapet ble startet for å gi ut Mike Paradinas' egen musikk, under artistnavnet µ-Ziq, og for om mulig senere også utgi andres musikk.
I 1997 ble Mealtime, en samling med diverse artister som bl.a. Jega og AFX utgitt på Planet Mu/Hut Recordings. I 1998 ble Planet Mu skilt ut fra Virgin og ble et uavhengig plateselskap. Planet Mus første utgivelse som uavhengig var Jegas Type Xero EP.
Planet Mu har flere høyprofilerte artister i stallen, blant annet Jega, Venetian Snares, Datach'i, Leafcutter John, Joseph Nothing, Frog Pocket, Shitmat, Luke Vibert, og Hrvatski.
Chong'an

Chong'an (kinesisk: 崇安区, pinyin: Chóng'ān Qū) er et bydistrikt i byprefekturet Wuxi i provinsen Jiangsu i Folkerepublikken Kina.
Det har et areal på 17,59 km² og talte 275.000 innbyggere i 2004.
Her er Wuxis sentrum og administrasjonssete.
Reisamat

Reisamat AS er en bedrift i Nordreisa kommune som produserer og selger matprodukter basert på lokale tradisjoner og råvarer.
I sortimentet finnes diverse siruper fra bær (tyttebær, blåbær, multer og krekling), samt produkter basert på kjøtt, laks og brød.
Produktene selges i gavepakninger som er laget av rustikke materialer som furu og hamp og finnes i utvalgte butikker over hele landet.
Chaimite

Bruk

Chaimite blir i hovedsak brukt av den portugisiske hæren, som bruker modellene V-200 og V-600. Fram til 1980-tallet ble også V-500 med SS-11-missiler i bruk, men er nå tatt ut av tjeneste. Chaimite ble også brukt av den portugisiske marinen fra sent i 1960-årene til tidlig i 1980-årene.
Randmåler

Utseende

En ganske liten (vingespenn 22 – 28 mm), slank måler, vingene med hvit grunnfarge og varierende innslag av svart. Kroppen er gråsvart. Forvingen er vanligvis bredt svart langs det meste av forkanten og hele ytterkanten, men den svarte fargen langs forkanten er oftest avbrutt på to steder slik at det dannes to flekker, én ved roten og en mer eller mindre trekantet flekk midt i vingen. Sistnevnte er ofte forlenget like ned til bakkanten. Det svarte båndet langs ytterkanten er svært uregelmessig. Bakvingen har vanligvis mer eller mindre bredt svart ytterkant, i tillegg ofte et svart tverrbånd lenger inne i vingen.
Larven er nokså kraftig til målerlarve å være, grålig grønn og glatt.

Levevis

Randmåleren finnes i løvskog. Larvene lever på selje, osp, bjørk og hassel. De voksne målerne flyr om natten men skremmes også lett opp på dagtid.

Utbredelse

Randmåleren er vanlig over hele Europa og videre østover til Mongolia. I Norge finnes den i praktisk talt hele landet, bortsett fra på fjellet.
Winter Wonderland

«Winter Wonderland» er en sang skrevet av Felix Bernard og Richard B. Smith i 1934.
Wenche Myhre spilte inn sangen og ga den ut på albumet Wenches jul i 1991. Den norske teksten ble skrevet av Jan Vincents Johannessen. På norsk ble sangen kalt Eventyrland.
Coelostomidiidae

Utseende

Hunner av Coelostomidiidae har vanligvis et avrundet, hvelvet, tykt skall av hard voks. Fra bakenden stikker det oftest ut et hvitt voksrør. Slekten Coelostomidia og Mimosecerya har velutviklede bein og antenner, hos de øvrige er beina redusert til kjegleformede knopper.

Levevis

Denne familien kan leve på en rekke ulike planter, men helst på busker og trær. Hunnene utvikler seg gjennom fire stadier, hannene gjennom fem. Artene som lever på New Zealand er forholdsvis godt kjente. Hos i alle fall noen av disse legges eggene under hunnens skjold, og hun skrumper inn ettersom eggene blir lagt. De nyklekte nymfene kryperut gjennom en åpning i den bakre enden av skjoldet, finner seg en barksprekk og slår seg ned der og begynner å suge plantesaft. De danner et voksrør i den bakre enden og skiller ut et tykt lag av bomullsaktig voks som etter hvert herdes. De voksne hunnene har reduserte munndeler og tar ikke til seg næring, men lever på reserver fra nymfetiden. Hannene utvikler seg temmelig likt hunnene i det to første stadiene, det tredje stadiet er ganske aktivt men det fjerde stadiet er et hvile- ("puppe")  stadium. De voksne hannene er igjen bevegelige og aktive.

Utbredelse

Familien forekommer i Mellom- og Sør-Amerika og på New Zealand.
Adam Ant

Begynnelsen

Goddards første band var Bazooka Joe, hvor han spilte bassgitar. Som support band for Sex Pistols fikk han inspirasjon, og bestemte seg for å forlate bandet og starte bandet B-Sides. Etter et nervøst sammenbrudd og selvmordforsøk, og etter at han kom ut fra sykehuset, tok han navnet Adam Ant. B-Sides spilte aldri noen konserter, og bandet bla snart oppløst.

Adam and the Ants

Han startet bandet Adam and the Ants i 1977, og ga ut tre album hvor 2 solgte til platinaplate. Bandet ble kreditert for å ha vært med å skape overgangen mellom punk og new wave, og var en del av new romantic-sjangeren. Adam oppløste bandet i mars 1982.

Solokarriere

Han gikk solo etter at The Ants var oppløst, og ga ut albumet Friend or Foe samme år. Fra albumet kom singlen Goody Two Shoes som ble en hit med førsteplass på hitlistene i Storbritannia og Australia, og en 12.-plass i USA.

Annet

Goddard lider av bipolar lidelse, noe som har gjort at han flere ganger har blitt straffet for hærverk og trusler, samt tvangsinnlagt på psykiatrisk sykehus.
Han har vært gift to ganger, og har en datter fra det siste ekteskapet.
Jøkulvatnet (Svalbard)

Jøkulvatnet er en innsjø sør i Sabine Land på sentral-østlige Spitsbergen, Svalbard. Sjøen er bredemt og ligger uten utløp til havet, inne imellom Skruisbreen, Elfenbeinbreen og Marmorbreen, om lag 120,3 moh.
Arealet av sjøen er om lag 1 km², og den er 3 km lang i nordvest-sørøstlig retning.
The Concert for Bangladesh (album)

Konsert

Etter å ha blitt gjort oppmerksom på situasjonen i Øst-Pakistan av sin venn og musiker Ravi Shankar, trommet Harrison raskt sammen to konserter til veldedighet, i tillegg til å komponere og gi ut en singel kalt «Bangla-Desh» like før konsertene. Harrison, som var veldig populær etter suksessen med All Things Must Pass, ledet showene, som omfattet mange av hans nærmeste musikervenner, inkludert Eric Clapton og Bob Dylan, i tillegg til Billy Preston, Badfinger, Leon Russell, Ravi Shankar, og Ringo Starr, blant flere.
De to konsertene den 1. august 1971 var veldig suksessfulle, og samlet inn en sum på 243 418,50 dollar, som straks ble sendt til UNICEF. Alle involverte var fornøyd med en velgjort jobb. Albumet og filmen ga en inntekt på rundt 15 millioner dollar, men pengene ble holdt på en Internal Revenue Service-konto i noen år, fordi konsertarrangørene ikke søkt om skattefritak. Det er uvisst hvor mye penger som faktisk gikk til flyktningkrisen, og Harrison selv skal visstnok ha vært i «avsky» over saken.

Albumutgivelse

Rett før julen i 1971, ble The Concert for Bangladesh utgitt i USA, mens den ble gitt ut i Storbritannia like etter nyttår 1972. Albumet ble en bestselger med en gang, og lå flere uker som nummer 2 i USA og ble Harrisons andre nummer 1 album i Storbritannia.  Albumets vant en Grammy Award for Album of the Year i 1973, noe som ytterligere bidro til å fastslå betydningen det hadde oppnådd.
Som motytelse for Bob Dylans opptreden på albumet fikk hans plateselskap, Columbia Records (nå Sony Music), distribusjonretten til kassettversjonen av albumet. For tiden har Sony Music også rettighetene for CD-versjonen av albumet i Europa.
Albumet ble først gitt ut på CD i 1991, og ble remastered og gjenutgitt i oktober 2005 – med noe redigering av pausene mellom sangene, og inkludert Dylans øvelsesopptreden av «Love Minus Zero/No Limit», såvel som en DVD-utgivelse av den originale Apple Films-filmen fra 1972.
Coveromslaget på det originale albumet hadde et underernært flyktningebarn fra Bangladesh, som plateselskapene syns var så deprimerende at de mente det kom til å ha en dårlig innvirkning på platesalget. De ville i stedet ha Harrisons bilde på coveret, men Harrison nektet og insisterte på at barnet skulle være på coveret. Da albumet ble gjenutgitt i 2005, etter Harrisons bortgang, kom Harrisons foto på coveret, selv om spesial-versjonen av DVD-en har det originale bildet av barnet.
Inntekten av det remasterede albumet og DVD-en fortsetter å gå til The George Harrison Fund for UNICEF.

Sporliste

Alle sanger av George Harrison, unntatt hvor annet er oppgitt.

Produksjonsnotater

Innspillingen ble laget ved å bruke opp til 44 mikrofoner samtidig.
Skuddsikring

Skuddsikring er prosessen der en gjør noe i stand til å stanse en kule, eller lignende høyhastighetsprosjektiler (som splinter). Selv om prosessen ofte kalles «skuddsikring» er det få praktiske materialer som tilbyr fullstendig beskyttelse mot alle typer prosjektiler, eller gjentakende treff på samme sted. Et kjent stoff som brukes i mange skuddsikre vester er kevlar.

Opphav

I 1887 dokumenterte Dr. George E. Goodfellow fra Tombstone, Arizona tre tilfeller hvor kuler hadde blitt stanset av silkeklær.  The Tombstone Epitaph skrev om dette: «Silkebeskyttelse kan være den neste oppfinnelse» Goodfellow skrev så en artikkel for Southern California Practitioner med navn «Notes on the Impenetrability of Silk to Bullets» (norsk: «Notater om ugjennomtrengeligheten til silke mot kuler»). Han eksperimenterte med forskjellige design for klær laget av flere lag silke. Innen 1900 hadde visse gangstere og kriminelle silkevester til en verdi av 800$ for å beskyttelse seg selv mot kuler.
Gnathonyx

Utseende

Store (50-65 millimeter), avlange, mørkt rødbrune trebukker. Hodet er stort, kjevene noe forstørrede. Fasettøynene er forholdsvis små, antennene er så lange som halve kroppen eller kortere, ganske tynne. Pronotum er mer eller mindre rektangulært, uten sagtakking langs sidekanten, men for- og bakhjørnene kan stikke ut. Dekkvingene er lange og parallellsidige med stumpvinklede "skuldre".

Utbredelse

Slekten er endemisk for Ny-Guinea.
Vuelta a España

Trøyene i Vuelta a España

Trøyene i Vuelta a España har i motsetning til trøyene i Tour de France byttet farge gjennom historien. Trøya til sammenlagtlederen (tilsvarer den gule i Tour de France) startet som oransje, men har også vært rød, hvit og rød-hvit, og var gul i størsteparten av perioden fra 1955 til 1998, da den ble gullfarget. Fra 2010 er trøya rød. Poengtrøya (tilsvarer den grønne i Tour de France) var tidligere rød og hvit, og i perioden 2004-2006 var den blå med gule fisker. I 2007 var den rødlig, i 2008 blå, og fra 2009 grønn. Klatretrøya har stort sett vært rød eller oransje, men er fra 2010 hvit med blå prikker. Kombinasjonstrøya (plassering i de andre konkurransene) har stort sett vært hvit, med unntak av 2005.
Sam Claflin

Karriere

Sam Claflin startet sin karriere først etter å ha blitt ferdig på London Academy of Music and Dramatic Art i 2009. Likevel gjorde han seg raskt kjent hos det store filmpublikum ved å spille en av hovedrollene i Pirates of the Caribbean: On Stranger Tides (2011) mot Johnny Depp, Penélope Cruz, Geoffrey Rush og Ian McShane. Han spilte en stor rolle i Snow White and the Huntsman med Kristen Stewart, Chris Hemsworth og Charlize Theron i 2012. Kanskje mest kjent er han likevel for rollen som Finnick Odair i storfilmen The Hunger Games: Catching Fire (2013), en rolle han også skal spille i de to siste filmene i Hunger Games-serien.
Han var også en del av den populære britiske miniserien Pillars of the Earth i 2010, hvor han spilte mot blant andre Ian McShane, Rufus Sewell, Matthew Macfadyen, Eddie Redmayne, Hayley Atwell og Donald Sutherland. Han spilte på ny mot Macfadyen og Atwell i Any Human Heart samme år, en miniserie hvor også Jim Broadbent spilte en hovedrolle. Han var også med i Syfys originale TV-film The Lost Future, der han spilte mot Sean Bean og Annabelle Wallis.
Klimasjokket i 535–536

Mulige årsaker

Man antar at disse endringene kom av aske eller støv i luften etter et nedslag fra en komet eller meteoritt, eller et vulkanutbrudd (et fenomen kjent som «vulkansk vinter»)
Et liknende, mindre markant klimaavvik ble observert i 1816, etter hvert kjent som «Året uten sommer», har blitt koblet til eksplosjonen av vulkanen Tambora i Sumbawa i Indonesia.
I en bok fra 1999 foreslo David Keys, med støtte fra den amerikanske vulkanologen Ken Wohletz at den indonesiske vulkanen Krakatau eksploderte på den tiden, og forårsaket forandringene.
Dallas Abbott fra Columbia-universitetets Lamont-Doherty Earth Observatory i New York påviste i 2009 at iskjerner fra Grønland inneholdt ørsmå kuler som kan forklares som det støvet som en serie med komet-nedslag ville ha sendt opp i luft i 536.

Historiske konsekvenser

David Keys spekulerte ytterligere i om klimaforandringerne kanskje også hadde forårsaket flere større utviklinger, som fremkomsten av den justinianske pesten, mongolske stammers migrasjon mot vest, avslutningen på det nypersiske riket, islams oppblomstring og avslutningen på flere sivilisasjoner i Mellom-Amerika og Sør-Amerika. Disse spekulasjonene er det ikke bred enighet om.
Det er antatt at så mye som halve befolkningen i datidens Norge døde ut. Hendelsen i 536 og den påfølgende nøden har blitt foreslått som en forklaring på det faktum at skandinaviske eliter ofret store mengder gull mot slutten av folkevandringstiden, kanskje for å formilde de sinte gudene og få sollyset tilbake.
Den store byen Teotihuacán i Mellom-Amerika ble forlatt. Også dette har blitt satt i forbindelse med tørke som, sammen med sult og sosiale uroligheter, har kommet som en følge av klimaendring.
Glem ikke kamelene!

Handling

De adopterte tvillingbrødrene Beau (York) og Digby (Feldman) ender opp i Fremmedlegionen etter å ha forsvunnet fra hjemmet med en dyrebar blå safir.
Ken Iwase

Karriere

Ken Iwase startet sin profesjonelle karriere i Urawa Reds i 1994. Han har også spilt for Omiya Ardija.
Djouce

Djouce (irsk: Dioghais, som betyr «forskanset høyde») er et fjell nordøst i Wicklowfjellene, grevskapet Wicklow i Irland. I vest ligger Sally Gap, i øst Roundwood/Calary Bog-platået.
Elven Dargle har sitt utspring fra fjellets nordlige side, i nærheten av kilden til elven Liffey i Featherbeds. De renner på hver sin side av vannskillet, Liffey renner mot vest, mens Dargle mot øst. Powerscourtfossen, som er Irlands høyeste foss, ligger på østsiden av fjellet.
Djouce ligger overfor botnsjøen Lough Tay.
De sørlige og østlige fjellsidene er skogkledde opp til og over 650 meter over havet, hovedsakelig med sitkagranplantasjer. Når disse trærne er hogget, er det planlagt å plante naturlige trær i området.
Da Vinci (heavyband)

Da Vinci var et norsk heavyband fra Oslo som ble startet i 1986 og oppløst i 1992 og gjenforent i 2015.

Historien

Da Vinci hadde sin første konsert i mars 1987, og fikk kontrakt med Polygram, som var på leting etter et band lik det svenske Europe. Da Vinci oppnådde en viss suksess med singelen Forever In My Heart, og deres to album solgte henholdsvis 20 000 og 10 000 eksemplarer. Da Vinci backet Ole Evenrud på en Englands-turné i desember 1989, hovedattraksjon på turnéen var Status Quo, men Englands-oppholdet var ikke det beste for kameratskapet, og Boge sluttet i januar 1990. Deretter overtok først Aslak Molvær på bass, så kom svenske Ken Sandin inn i bandet. Da Vinci skiftet deretter plateselskap til CBS, og ga ut en singel der, men det forhindret ikke at bandet ble oppløst i 1992. CD-ene deres ble også utgitt i Japan. Dag Selboskar, Lars Aass og Gunnar Westlie fortsatte og skrive låter sammen gjennom hele 90tallet. Dag og Gunnar startet Eidsivating i 2003, sammen med Leif Digernes, Geir Digernes og Bjørn Malmåsen. Dag og Gunnar hadde alltid en ny DaVinci innspilling i tankene og startet opp igjen Da Vinci i 2015 med ny besetning.
Nasjonalheltens orden

Nasjonalheltens orden (engelsk: The Order of National Hero) er en jamaicansk orden innstiftet 18. juli 1969 ved lov vedtatt av Jamaicas parlament. Ordenen belønner de mest framstående innsatser for Jamaica. Nasjonalheltens orden rangerer som den fremste i Jamaicas ordensvesen, foran Nasjonens orden. Generalguvernøren er ordenskansler.

Insignier

Ordenstegnet for Nasjonalheltens orden består av en hvitemaljert stjerne med fjorten tagger, hver med en gullkule i spissen. Midtmedaljongen er i svart emalje og har Jamaicas riksvåpen i gull. Den er omgitt av en grønnemaljert bord med innskriften «HE BUILT A CITY WHICH HATH FOUNDATION». Dette er ordenens motto, basert på kapittel 11, vers 10, i Brevet til hebreerne, der det står: «For han ventet på byen med de faste grunnvollene, den som har Gud til byggmester og skaper.» 
Ordenstegnet er opphengt i båndet i en grønnemaljert krans plassert mellom de to øverste taggene. Det bæres i et bånd om halsen. Fargene er grønt, gult og svart, de samme som i Jamaicas flagg. Ordensbåndet til å bære over brystet er gult, med en svartkantet grønn midtstripe.

Inndeling

Nasjonalheltens orden har én klasse, medlem. Medlemmer tiltales Right Excellent.

Tildeling

Nasjonalheltens orden tildeles for særskilt framstående innsats for Jamaica. Ordenen kan tildeles personer som er født på Jamaica eller som ved sin død var jamaicansk statsborger. Tildeling skjer ved generalguvernøren.
Sentrale politiske ledere fra Jamaicas selvstendighetskamp og første år som selvstendig stat er utnevnt til medlemmer av Nasjonalheltens orden. Det gjelder Alexander Bustamante og Norman Manley.
Samtidig er det foretatt utnevnelse posthumt av viktige historiske personer: Nanny (død omkring 1740), leder for rømte slaver som kjempet mot britene, den religiøse og politiske lederen Sam Sharpe (død 1832), forretningsmannen og politikeren George William Gordon (henrettet 1865), presten og opprøreren Paul Bogle (henrettet 1865) og journalisten, forretningsmannen og menneskerettighetsaktivisten Marcus Garvey (1887–1940).
Panzer

Panzer er et tysk ord som betyr «panser». Ordet brukes også om panservogner, stridsvogner, og generelt pansrede kampkjøretøy. Ordet brukes som et lånord, ofte angående tysk militære.

Bruk

Navnet brukes oftest om militærformasjoner, som Panzerdivision («panserdivisjon»), og i navn på panservognsmodeller, som Panzer IV.

Opprinnelse

Det foreldede tyske begrepet er Panzerkampfwagen («panserkampvogn»), hvis moderne synonym er Kampfpanzer eller kun Panzer. Den første tyske panservognen, A7V fra 1918, ble referert til som Sturmpanzerwagen («stormpanservogn»).
Det tyske ordet «Panzer» refererer til enhver form for panser, som i Plattenpanzer («platepanser»), Kettenpanzer («ringbrynje»), eller generelt gepanzert («pansret»). Ordet kan også vise til beskyttende skall eller hud i dyreriket, som Schildkrötenpanzer («skilpaddeskall»). Ordet kommer av fransk pancier («brystplate»), igjen fra latin pantex («buk», «vom»).
Småspioner 2 - Operasjon Drømmeøya

Handling

Carmen (Alexa Vega) og Juni (Daryl Sabara) er nå veletablerte agenter, og er på et oppdrag for å redde verden fra en gal vitenskapsmann (Steve Buscemi) som bor på en vulkanaktiv øy, hvor det befinner seg farer bak hvert hjørne i form av spektakulære monstre. Oppdraget går ut på å hindre et kraftfullt objekt fra å nå gale hender, men de støter på et problem når ikke noe av det høyteknologiske utstyret deres virker på øya. Dermed må de stole på seg selv, sin intelligens og ikke minst hverandre for å redde verden.
No Comprendo Press

No Comprendo Press er et norsk forlag som gir ut norske og utenlandske tegneserier og bøker i Norge. Forlaget ble startet av Espen Holtestaul og Hallvard Bratberg i 1992. No Comprendo Press har de siste år gitt ut mest tegneseriebøker, bildebøker for barn, og Anna Fiskes barneblad Rabbel, samt nyutgivelse av Olaf Gulbransson: Det var engang/Og så videre, og Pushwagner: Soft City, som er fra 1969-75. I 2009 gikk Dongery-kollektivet med sine bokutgivelser til No Comprendo Press.
Siden 1993 har forlaget gitt ut bladet Fidus som for tiden har Knut Nærum som redaktør. Fidus ble opprettet for at norske tegnere skulle ha et felles forum og et blad hvor de kunne eksperimentere med form og innhold. Bladet ligger for tiden (2007) på is.
I dag (2016) driver Espen Holtestaul forlaget, som holder til på Grünerløkka i Oslo, sammen med kona Cis-Doris Andreassen.
Sør-Fron

Areal og befolkning

De fleste innbyggerne bor rundt kommunesenteret, Hundorp, Harpefoss, Frya og Gålå. Espedalen er nordre del av sidedalen Gausdal, og tilhører også Sør-Fron. 
På sørsida av Lågen ligger tettstedet Lia der en stor del av industrien også ligger.
Kommunesenteret har ikke noe innarbeidet navn. Det er blitt foreslått å kalle det Hundorp, men både historielaget og bygdafolket har protestert mot dette og hevdet at Hundorp er gården som ligger et par kilometer lenger øst. Der ligger også den nedlagte Hundorp stasjon. Bussholdeplassen i kommunesenteret blir nå kalt «Kommunelokalet Hundorp».

Næring

De vikigste næringsveiene er landbruk, industri og turisme.

Historie

Kommunen ble opprettet i 1857 gjennom deling av tidligere Fron kommune til Nord- og Sør-Fron. Kommunene ble siden slått sammen fra 1966 og skilt på ny i 1977.
Fron Historielag gir ut en lokalhistorisk årbok som heter Fronsbygdin.

Sør-Frons kulturpris

Sør-Fron kommune deler annethvert år ut Sør-Frons kulturpris. Prisen består i et pengebeløp på 10 000 kroner. Nabokommunen Nord-Fron har for øvrig en tilsvarende kulturpris.

Skole

Sør-Fron kommune har et kommunalt oppvekstsenter med barnehage og skole, Harpefoss oppvekstsenter. I tillegg har de en barneskole, Midtbygda skule, en kommunal ungdomsskole, Sør-Fron ungdomsskule, og en leirskole som heter Fagerhøi leirskole.

Severdigheter

Sør-Fron kirke ligger nær kommunesenteret. Rundt Dale-Gudbrands gard på Hundorp ligger en rekke gravhauger.
Kunstverket FLOKK (2011) består av 21 lange, smale figurer støpt i bronse, med glassøyne. Kunstneren bak verket er Gitte Dæhlin. Skulpturene kan man se ved middelaldergården Sygard Grytting. Kunstverket er satt opp som en del av prosjektet skulpturstopp.

Tusenårssted

Kommunens tusenårssted er Hundorp, Dale-Gudbrands gard. Stedet ble også valgt til Oppland fylkes tusenårssted.
Ifølge Snorre Sturlasons kongesagaer, fant det i 1021 sted et møte mellom kong Olav Haraldsson og hersen Dale-Gudbrand på Hundorp. Dette møtet representerer et vendepunkt i kristningen av Norge.
Hundorp gard var på 1800-tallet sorenskrivergard, og på 1900-tallet huset den Gudbrandsdal folkehøgskole.
Tekken

Særtrekk

Spillet skiller seg ut fra andre kampsportspill fra den tiden særlig ved at hver knapp henviser til en lem på kroppen, og å kombinere knapperekkefølger for å utføre et spesialangrep blir dermed med intuitivt. Det samme gjelder for de senere spillene i serien. I kampsport-miljøer har Tekken-serien en tendens til å foretrekkes overfor andre kampspill, da mye av kampteknikken stammer fra virkeligheten.
Liangjiaren-demningen

Liangjiaren-demningen er en demning med vannkraftverk under bygging i provinsen Yunnan i Kina, på elva Jinsha Jiang (øvre Yangtze). Anleggsstedet er 1.810 meter over havet. Arbeidet med demningen ble påbegynt i 2009, og er planlagt ferdigstilt i 2015.
Ved igangsettelse skal vannkraftverket ha en kapasitet på 3.000 MW. Demningen blir 99,5 meter høy.
Schweizer Luftwaffe

Fly

Beechcraft Super King Air11993+transport
rekognosering USABeechcraft 190012007+transport USACessna 56012005+transport USAPilatus PC-2412018+transport SveitsDassault Falcon 900XE12013+transport FrankrikePilatus PC-1211995+transport SveitsDe Havilland Canada DHC-611976+transport
rekognosering CanadaCL6040 (2)2018+VIP /Ambulanz CanadaMcDonnell Douglas F/A-18C/D301997+multirole USA
 SveitsDiamond DA42 Centauer OPA12012+ USA
 ØsterrikeNorthrop F-5E/F Tiger531978+jager USAOerlikon Contraves ADS95271990+ubemannet rekognosering SveitsElbit Hermes 900 ADS15 0 (6)2019+ubemannet rekognosering IsraelFarner KZD85301985+ubemannet SveitsPilatus PC-6161966+transport
brannvern SveitsPilatus PC-7271979+grunntrening SveitsPilatus PC-961988+måltrekking
trening SveitsPilatus PC-2182006+trening Sveits

Helikopterere

Aérospatiale AS 332151987+transport
redning FrankrikeAérospatiale AS 532102001+transport
redning FrankrikeEurocopter EC-135202006+transport
trening Tyskland
 Sveits

Luftvern

Oerlikon 35 mm451963+Maskinkanon SveitsFIM-92 Stinger2881989+Håndholdt USARapier541984 Storbritannia